
REFERAT DE APROBARE A 
PROIECTULUI DE HOTĂRÂRE
privind  închirierea imobilului, situat în Timişoara, str. Martir Leontina Bînciu nr.5, în vederea desfăşurării  activităţii  Grădiniţei cu Program Prelungit nr.19 arondată la Grădiniţa cu Program Prelungit nr. 33

      1.Descrierea situaţiei actuale 
      Grădiniţa cu Program Prelungit nr.19, arondată la Grădiniţa cu Program Prelungit nr. 33, cu presonalitate juridică  îşi desfăşoară activitatea în imobilul retrocedat, situat în Timişoara, str. Martir Leontina Bînciu nr.5,  înscris în CF nr. 405657 CF vechi nr. 133760 Timişoara cu nr. top 125.
    Imobilul este compus din clădire şi teren a fost retrocedat d-nului  Krivinyi Nikolaus cu Dispoziţia nr.1661/15.06.2006, emisă în baza Legii nr.10/2001. 
    După retrocedare  au fost încheiate contracte de închiriere succesive pe  o  perioadă de câte un an,  cu o chirie negociată de Comisia de negociere cu terţii şi proprietarul imobilului, în cuantum de 4100,00 euro/lună.    
     După decesulu proprietarului iniţial Krivinyi Nikolaus şi a moştenitorului acestuia Krivinyi Georg, imobilul a trecut în proprietatea dl. Wiedner Wolfgang prin moştenire testamentară, care a fost de acord cu încheierea unui nou contract de închiriere, în aceleaşi condiţii  ca în contractul anterior,  pentru desfăşurarea  procesului instructiv- educativ  al  Grădiniţei cu Program Prelungit nr.19. 
    Prin HCL nr. 22/29.01.2019 a fost aprobată închirierea imobilului pe o perioadă de un an, cu o chirie lunară negociată de 4.100 euro/lună.
    Contractul de închiriere  încheiat  între dl. Wiedner Wolfgang cetăţean austriac cu domiciliul în Austria, prin avocat Alexandra Răzvan Mihalcea,  în calitate de proprietar şi  Grădiniţa cu Program Prelungit nr. 33, în calitate de chiriaş,  a expirat la data de 03.02.2020.
   Prin adres cu nr 880/20.12.2019, înregistrată la Municipiul Timişoara sub nr. SC2019-33500/20.12.2019, conducerea Grădiniţei cu Program Prelungit nr. 33 a solicitat sprijin pentru prelungirea  contractului de  închiriere  pentru imobilul din str. Martir Leontina Bînciu nr.5, în vederea  desfăşurării  procesului instructiv-educativ.
   Prin adresa cu nr.SC2020-2500/03.02.2020, proprietarul imobilului dl. Wiedner Wolfgang prin avocat  Alexandra Răzvan Mihalcea a transmis  oferta de închiriere în următoarele condiţii:
· Prelungirea contractului de închiriere  pe o perioadă de doi ani  cu majorarea cuantumului  chiriei cu 10%;
· Prelungirea contractului de închiriere  pe o perioadă de un an  cu păstrarea cuantumului  chiriei  şi fără  posibilitatea de prelungire a contractului de închiriere;
   Conform Procesului Verbal nr.1/11.02.2020, Comisia de Negociere cu Terţii şi avocat  Alexandra Răzvan Mihalcea în calitate de împuternicit al dl. Wiedner Wolfgang, de comun acord  au stabilit încheierea  unui nou contract de închiriere  pentru  imobilul  din str. Martir Leontina Bânciu nr. 5, în care funcţionează Grădiniţa cu Program Prelungit nr.19, pe o perioadă de un an cu menţinerea  preţului chiriei  şi a condiţiilor din  contractul  anterior.
  Ţinând  cont  că  în prezent municipalitatea nu dispune de un alt  spaţiu  în  proximitatea Grădiniţei cu Program Prelungit nr. 19, pentru translocarea activităţii şi având în vedere că autoritatea administraţiei publice locale asigură, în condiţiile legii, buna desfăşurare a învăţământului preuniversitar în localităţile în care acestea îşi exercită autoritatea, conform prevederilor art. 20, alin.1 din Legea educaţiei naţionale nr.1/2011, se impune  promovarea unui proiect  de hotărâre  privind aprobarea  închirierii imobilului  din str. Martir Leontina Bînciu nr.5.
   Contractul  de închiriere se va încheia pe o perioadă de un an,  între proprietarul imobilului  şi 
Grădiniţa  cu Program  Prelungit nr. 33 în calitate de chiriaş şi va fi avizat de  Municipiul Timişoara, pe o perioadă de un  an  începând cu data  adoptări hotărârii  Consiliului Local.   
    Sumele pentru plata chiriei  se vor asigura  din cap 65.02. “Învăţământ ” titlul II  "Bunuri şi servicii"  art.20.30.04  "Chirii" şi se vor achita în lei  la cursul de referinţă al BNR de la data plăţii;   
     2. Concluzii    
   Având în vedere cele expuse mai sus considerăm necesară şi oportună iniţierea unui proiect de hotărâre privind închirierea imobilului, situat în Timişoara, str. Martir Leontina Bînciu nr.5, în vederea desfăşurării activităţii Grădiniţei cu Program Prelungit nr.19 arondată  la Grădiniţa  cu Program Prelungit nr. 33.

